شه‌فه‌ق نيوز/ عاليه‌ نسه‌يف ئه‌ندام ئه‌نجومه‌ن نوێنه‌ره‌يل، داوا له‌ حكومه‌ت و وه‌زاره‌ت خارجيه‌ كرد ئاشكراى بكه‌ن ئه‌را ملله‌ت عراقى ك هووكار چه‌ بويه‌ ئه‌و شكايه‌ته‌ له‌ ئه‌نجومه‌ن ئاسايش بكيشيه‌ێده‌و له‌باره‌ى سه‌رپيچيكردن كوه‌يت له‌بان سه‌روه‌رى عراق و ئاوه‌يل هه‌رێمى و ده‌سگرتنى وه‌بان خۆر عه‌بدوڵڵاى عراقى.
نه‌سيف وت: راى گشتى عراقى خه‌ريكه‌ گومان ئه‌كا له‌ راسيه‌يل ئه‌و هووكاره‌يل ك بويه‌سه‌ هووكار كيشانه‌وه‌ى ئه‌و شكايه‌ته‌ له‌ ئه‌نجومه‌ن ئاسايش وه‌تايبه‌ت ك كوه‌يتيه‌يل سابقه‌ ديرن له‌ دڵنه‌رمكردن وه‌رپرسه‌يل وه‌رين عراقى.
نسه‌يف له‌ به‌ياننامه‌يگ وت: مه‌سه‌له‌ى كيشانه‌وه‌ى ئه‌و شكايه‌ته‌ ك پيشكه‌ش وه‌ ئه‌نجومه‌ن ئاسايش كرياگه‌ خه‌ريكه‌ بووه‌گه‌ى ده‌رئه‌چێ وه‌تايبه‌ت له‌ بان ماڵپه‌ڕه‌يل په‌يوه‌ندى كۆمه‌ڵايه‌تى و تويڕه‌يى مه‌ردميش خه‌ريكه‌ به‌رزه‌و ئه‌دێ ئه‌را پله‌يگ ك تومه‌ت وه‌رگرتن رشپه‌ت له‌لێ ئه‌كريه‌ێد و حكومه‌تيش راسيه‌يل ئه‌را ملله‌ت ده‌رنه‌خستگه‌ له‌باره‌ى هووكاره‌يل كيشانه‌وه‌ى ئه‌و شكايه‌ته‌و قاپيه‌گه‌ وه‌ وازى هيشته‌سه‌و.
